**H O T Ă R Î R E**

**cu privire la aprobarea modificărilor şi completărilor ce se**

**operează în Hotărîrea Guvernului nr. 972  din  11.09.2001**

**nr. \_\_\_  din  \_\_ \_\_\_\_\_\_\_\_\_ 2017**

\* \* \*

Guvernul **HOTĂRĂŞTE:**

Se aprobă modificările şi completările ce se operează în Hotărîrea Guvernului  nr. 972  din  11.09.2001 pentru aprobarea Regulamentului cu privire la modul de evidenţă, evaluare şi vînzare a bunurilor confiscate, fără stăpîn, sechestrate uşor alterabile sau cu termen de păstrare limitat, a corpurilor delicte, a bunurilor trecute în posesia statului cu drept de succesiune şi a comorilor (se anexează).

|  |  |
| --- | --- |
| **PRIM-MINISTRU** | **Pavel FILIP** |
| **Contrasemnează:** |  |
| **Ministrul finanţelor****Ministrul afacerilor interne** | **Octavian ARMAȘU****Alexandru JIZDAN** |
| **Nr.\_\_\_. Chişinău, \_\_\_ \_\_\_\_\_\_\_\_ 2017** |

Aprobate

prin Hotărîrea Guvernului

nr.\_\_\_\_ din \_\_\_ \_\_\_\_\_\_\_\_\_\_ 2017

**MODIFICĂRILE ŞI COMPLETĂRILE**

**ce se operează în Hotărîrea Guvernului nr. 972  din  11.09.2001**

Hotărîrea Guvernului  nr. 972  din  11.09.2001 pentru aprobarea Regulamentului cu privire la modul de evidenţă, evaluare şi vînzare a bunurilor confiscate, fără stăpîn, sechestrate uşor alterabile sau cu termen de păstrare limitat, a corpurilor delicte, a bunurilor trecute în posesia statului cu drept de succesiune şi a comorilor(Monitorul Oficial al R.Moldova nr.112-113/1021 din 18.09.2001), cu modificările şi completările ulterioare, se modifică şi se completează după cum urmează:

1) Punctul 6 se completează la final cu propoziția “Mijloacele obţinute prin comercializarea bunurilor prevăzute în prezentul punct care au fost sechestrate prin actele procesuale ale angajaților Poliției se transferă la contul bugetar al Inspectoratului General al Poliției, în care se înregistrează sumele încasate de la vînzarea bunurilor confiscate.”;

2) Punctul 7 se completează la final cu propoziția “Mijloacele obţinute prin comercializarea bunurilor prevăzute la prezentul punct se transferă la contul bugetar al Inspectoratului General al Poliței, în care se înregistrează sumele încasate de la vînzarea bunurilor confiscate.”;

3) La punctul 9:

în tot cuprinsul cuvîntul „comisariat” se substituie cu cuvîntul „inspectorat”;

după cuvintele „Comoara poate fi predată și la” sintagma „comisariatul local de poliție” se substituie cu sintagma „inspectoratul de poliție în raza teritoriului deservit de acesta a fost găsită”;

sintagma „un reprezentant al comisariatului de poliție” se substituie cu sintagma „ofițerul de sector în raza căruia a fost găsită comoara”;

după cuvintele „Inspectoratul fiscal de stat împreună cu”, sintagma „comisariatul de poliție” se substituie cu sintagma „ofițerul de sector”;

4) La punctul 10, sintagma „direcției tehnico-criminalistice a Ministerului Afacerilor Interne” se substituie cu sintagma „subdiviziunii tehnico-criminalistice și expertize judiciare a Inspectoratului General al Poliției al Ministerului Afacerilor Interne”;

5) La punctul 43litera k):

sintagma „confiscate, fără stăpîn, succesorale şi cele utilizate în calitate de corpuri delicte” se substituie cu sintagma „fără stăpîn și cele succesorale”;

se completează cu litera k1 cu următorul cuprins:

„k1) mijloacele de transport auto confiscate și cele utilizate în calitate de corpuri delicte se predau cu titlu gratuit Inspectoratului General al Poliției al Ministerului Afacerilor Interne, conform unei liste, în care se indică denumirea mijlocului de transport, numărul de înmatriculare, numărul motorului, numărul caroseriei, anul fabricării, numele şi prenumele titularului, starea lui tehnică.”;

6) La punctul 48, textul „Armele (de vînătoare cu ţeavă lisă, de luptă etc.), substanţele toxice, drogurile, precum şi muniţiile confiscate şi fără stăpîn se predau comisariatelor sectoriale ale Ministerului Afacerilor Interne în baza procesului-verbal de transmitere cu titlu gratuit. Aceste bunuri se predau Ministerului Afacerilor Interne direct de către organele la care se află la evidenţă” se substituie cu textul „Armele și munițiile, substanţele toxice, narcotice, psihotrope și precursorii acestora confiscate şi fără stăpîn se predau subdiviziunii subordonate de resort a Inspectoratului General al Poliției al Ministerului Afacerilor Interne în baza procesului-verbal de transmitere cu titlu gratuit, direct de către organele la care se află la evidenţă.

Unitățile de transport, tehnica de calcul și comunicație confiscate în folosul statului în baza sentinţelor şi hotărîrilor instanţelor judecătoreşti şi altor autorităţi de stat împuternicite să adopte astfel de hotărîri precum și cele fără stăpîn se predau Inspectoratului General al Poliției al Ministerului Afacerilor Interne direct de către organele la care se află la evidență care, ulterior, prin ordinul instituției decide repartizarea acestora subdiviziunilor de resort în vederea utilizării în interes de serviciu cu luarea la evidență contabilă”;

7) La punctul 73, cuvîntul „comisariatele” se substituie cu cuvîntul „inspectoratele”;

8) Punctul 74 se completează în final cu propoziția „La cererea Inspectoratului General al Poliției, corpurile delicte invocate în prezentul punct sub formă de mijloate de transport, tehnică de calcul și comunicații precum și alte obiecte ce pot fi utilizate de către Poliție în activitatea de serviciu vor fi transmise Poliției cu titlu gratuit de către inspectoratele fiscale de stat cu luarea la evidență contabilă în modul corespunzător”;

9) La punctul 75, sintagma „organele Ministerului Afacerilor Interne” se exclude.

**NOTĂ INFORMATIVĂ**

**Cu privire la proiectul Hotărârii Guvernului cu privire la aprobarea modificărilor şi completărilor ce se operează în Hotărîrea Guvernului nr. 972  din  11.09.2001**

**I. Сondiţiilece au impuselaborareaproiectuluişifinalităţileurmăriteprinimplementareanoilorreglementări**

Proiectul Hotărîrii Guvernului cu privire la modificarea și completarea ce se operează în Hotărîrea Guvernului nr.972 din 11.09.2001, este elaborat de către Ministerul Afacerilor Interne în vederea excluderii unor carențe de implementare.

Potrivit pct.2 al Regulamentului privind organizarea şi funcționarea Ministerului Afacerilor Interne, structurii şi efectivului-limită ale aparatului central al acestuia, aprobat prin Hotărârea Guvernului nr.778 din  27 noiembrie 2009, Ministerul Afacerilor Interne este organul central de specialitate al administrației publice, în subordinea Guvernului, care realizează politicile guvernamentale în domeniile de activitate, reieșind din prevederile legislației în vigoare, este organizat şi îşi desfășoară activitatea în baza Constituției Republicii Moldova, a decretelor Președintelui Republicii Moldova, a legilor, a hotărârilor Parlamentului şi Guvernului, a altor acte normative, a tratatelor internaționale la care Republica Moldova este parte.

Conform prevederilor pct.1 al Hotărârii Guvernului precizate, Ministerul Afacerilor Interne este constituit din: aparatul central, autorități administrative şi instituțiilor din subordine, precum şi  întreprinderi de stat monitorizate de MAI.

Totodată, se menționează că, în conformitate cu prevederile art. 11 din Legea nr.320 din 27 decembrie 2012 cu privire la activitatea Poliției şi statutul polițistului, Politia, per ansamblu, reprezintă un sistem unic şi centralizat, incluzând în structura sa Inspectoratul General al Poliției, şi subdiviziuni ale sale specializate și teritoriale. **Inspectoratul General al Poliției** la rîndul său, potrivit Regulamentului privind organizarea şi funcționarea Inspectoratului General al Poliției al Ministerului Afacerilor Interne, aprobat prin Hotărârea Guvernului nr. 283 din 24 aprilie 2013, reprezintă unitatea centrală de administrare şi control a Poliției, în subordinea Ministerului Afacerilor Interne, cu competentă pe întreg teritoriul Republicii Moldova, care, în condițiile legii, apără drepturile şi libertățile fundamentale ale persoanei prin activități de menținere, asigurare şi restabilire a ordinii şi securității publice, prevenire, descoperire şi investigare a infracțiunilor şi contravențiilor.

**II.Principaleleprevederi ale proiectuluişievidenţiereaelementelornoi**

În urma reformării Ministerului Afacerilor Interne, odată cu intrarea în vigoare a Hotărîrii Guvernului nr. 778 din 27.11.2009 cu privire la aprobarea Regulamentului privind organizarea și funcționarea Ministerului Afacerilor Interne, structurii și efectivului-limită ale aparatului central al acestuia, precum și intrarea în vigoare a Hotărîrii Guvernului nr.283 din 24.04.2013 pentru aprobarea Regulamentului privind organizarea și funcționarea Inspectoratului General al Poliției al Ministerului Afacerilor Interne, a survenit necesitatea modificării și completării Hotărîrii Guvernului nr.972 din 11.09.2001 pentruaprobareaRegulamentului cu privire la modul de evidenţă, evaluareşivînzare a bunurilor confiscate, fărăstăpîn, sechestrateuşoralterabilesau cu termen de păstrarelimitat, a corpurilordelicte, a bunurilortrecuteînposesiastatului cu drept de succesiuneşi a comorilor prin ajustarea acesteia la normele naționale în vigoare.

Proiectul are menirea de a modifica și completa Regulamentul cu privire la modul de evidență, evaluare şi vânzare a bunurilor confiscate, fără stăpân, sechestrate ușor alterabile sau cu termen de păstrare limitat, a corpurilor delicte, a bunurilor trecute în posesia statului cu drept de succesiune şi a comorilor.

Aprobarea prezentului proiect va contribui la eficientizarea și îmbunătățirea activității angajaților MAI prin posibilitatea utilizării tuturor mijloacelor obținute prin sechestrare/confiscare.

Poliția are competenţa de a investiga infracţiuni grave, cu impact deosebit la nivel social, precum traficul de droguri, traficul de fiinţe umane, evaziunea fiscală, criminalitatea organizată. Se constată că bunurile, odată confiscate de la infractori, se pot reîntoarce şi pot avea un impact mult mai mare.

Printre cele mai importante amendamente ale proiectului menționat, sunt acelea care rezultă din atribuțiile și împuternicirile conferite prin Legea nr. 320 din 27.12.2012 cu privire la activitatea Poliției și statutul polițistului și anume:

* punctul 6 se completează la final cu propoziția „Mijloacele obținute prin comercializarea bunurilor prevăzute în prezentul punct care au fost sechestrate prin actele procesuale ale angajaților Poliției se transferă la contul bugetar al Inspectoratului General al Poliției, în care se înregistrează sumele încasate de la vînzarea bunurilor confiscate.”;
* la punctul 48, textul „Armele (de vînătoare cu ţeavă lisă, de luptă etc.), substanțele toxice, drogurile, precum şi muniţiile confiscate şi fără stăpîn se predau comisariatelor sectoriale ale Ministerului Afacerilor Interne în baza procesului-verbal de transmitere cu titlu gratuit. Aceste bunuri se predau Ministerului Afacerilor Interne direct de către organele la care se află la evidenţă” se substituie cu textul „Armele și munițiile, substanţele toxice, narcotice, psihotrope și precursorii acestora confiscate şi fără stăpîn se predau subdiviziunii subordonate de resort a Inspectoratului General al Poliției al Ministerului Afacerilor Interne în baza procesului-verbal de transmitere cu titlu gratuit, direct de către organele la care se află la evidenţă”.

Unitățile de transport, tehnica de calcul și comunicație confiscate în folosul statului în baza sentinţelor şi hotărîrilor instanţelor judecătoreşti şi altor autorităţi de stat împuternicite să adopte astfel de hotărîri precum și cele fără stăpîn se predau Inspectoratului General al Poliției al Ministerului Afacerilor Interne direct de către organele la care se află la evidență care, ulterior, prin ordinul instituției decide repartizarea acestora subdiviziunilor de resort în vederea utilizării în interes de serviciu cu luarea la evidență contabilă.”;

* punctul 74 se completează în final cu propoziția „La cererea Inspectoratului General al Poliției, corpurile delicte invocate în prezentul punct sub formă de mijloace de transport, tehnică de calcul și comunicații precum și alte obiecte ce pot fi utilizate de către Poliție în activitatea de serviciu vor fi transmise Poliției cu titlu gratuit de către inspectoratele fiscale de stat cu luarea la evidență contabilă în modul corespunzător.”.

**III.Fundamentarea economico-financiară**

Pentru implementarea proiectului propus nu sunt necesare cheltuieli financiare suplimentare, deoarece realizarea acestuia se va efectua din bugetul instituţiilor responsabile în limita resurselor disponibile și din sursele financiare obţinute în rezultatul comercializării bunurilor confiscate prin actele procesuale ale angajaților Poliției, care vor fi transferate la contul bugetar al Inspectoratului General al Poliției.

**IV. Respectarea transparenței decizionale**

În scopul respectării prevederilor Legii nr. 239 din 13 noiembrie 2008 privind transparenţa în procesul decizional, proiectul Hotărîrii Guvernului a fost plasat pe pagina web oficială a Ministerului Afacerilor Interne [www.mai.gov.md](http://www.mai.gov.md)[,](http://www.justice.gov.md/) compartimentul *Transparenţa decizională.*

**V. Impactul macro-economic**

Proiectul nu va avea un impact macroeconomic direct. Totuşi, putem anticipa că impactul asupra mediului de afaceri ca fiind pozitiv, pe termen mediu şi în mod indirect.

**VI. Impactul asupra mediului de afaceri**

Dezvoltarea relaţiilor de afaceri specifice economiei de piaţă impune soluționarea cu rapiditate a atribuțiilor Poliției. Proiectul este destinat la fel și în scopul îmbunătăţirii calităţii şi eficienţei activității Poliției.

**VII. Impactul social**

Proiectul nu va avea un impact social direct.

În contextul celor enunţate şi în vederea asigurării unei funcţionalităţi eficiente a activităţii Ministerului Afacerilor Interne se consideră imperioasă ajustarea cadrului normativ relevant în acest sens şi aprobarea modificărilor propuse.

**Ministru Alexandru JIZDAN**